ईरुला

ईरुला यह शब्द तमिल भाषा के ईरुल (=श्याम) शब्द से निकला है। दक्षिण भारत में नीलगिरि की पहाड़ियों पर निवास करनेवाली एक अत्यधिक श्यामवर्ण आदिम जाति का नाम ईरुला है। इसके विपरीत 'बडागा' सबसे सुंदर वर्णवाली आदिम जाति है। ईरुला लोग अपनी बोलचाल में अपभ्रंश तमिल का प्रयोग करते हैं तथा एक प्रकार के विष्णुपूजक हैं। इस जाति में विवाह के समय एक भोज देने के अतिरिक्त अन्य कोई विशेष प्रथा नहीं है। इनके यहाँ मृतकों को गाड़ने की प्रथा है, गाड़ते समय शव को पद्मामसनावस्था में एवं मस्तक को उत्तर की ओर करके रखा जाता है। ये लोग आर्थिक दृष्टि से पिछड़े हुए हैं, किंतु भविष्यवक्ता के रूप में इनका बड़ा आदर होता है।

 बाहरी कड़ियाँ 
 "Building a better Rat Trap: Technological Innovation, Human Capital and the Irula" - Economic Research Paper about the Irula

श्रेणी:भारत की जनजातियाँ
श्रेणी:केरल की जनजातियां
श्रेणी:पुदुचेरी के सामाजिक समुदाय
श्रेणी:तमिलनाडु के सामाजिक समुदाय
श्रेणी:केरल के सामाजिक समुदाय